
Crash Test Dummies Cyding Team cu un bunita 
gesto pa Fundacion Contra Cancer di Prostaat 


DIAHUEBS ultimo na Roadside 
Café, Crash Test Dummies Cycling 
Team a haci entrega di un donacion na 
Fundacion Contra Cancer di Prostaat. 
Crash Test Dummies Cycling Team 
ta un grupo di amigo ciclista cu a uni 
hunto pa un bon causa. Na aña 2014 
Crash Test Dummies Cycling Team a 
wordo funda cu e meta di yuda promove 
instancianan social den nos comunidad 
dor di representa e instancianan den e 
deporte di ciclismo. 

Awendia por bisa cu nan tin e honor 
di por representa Fundacion Contra 
Cancer di Prostaat. 

Fundacion Contra Cancer di Prostaat ta 
un organisacion cu tey pa concientisa y 
kibra e miedo cu tin na Aruba pa loke ta 
Cancer di Prostaat. 

Fundacion Contra Cancer di Prostaat ta 
recomenda tur hende homber den nos 
comunidad pa haci e test nan di PSA 
regularmente y busca tratamento pa 
malesa relata na prostaat y cancer di 
prostaat. 

Nan tey pa un y tur cu kier mas 
informacion of cu kier papia tocante 
cancer di prostaat. 

Crash Test Dummies Cycling team kier 
duna un danki special na Caribbean 
Mercantile Bank y Roadside Café 
pa nan confiansa y ta contento di por 
contribui na yuda traha mas material 
pa concientisa comunidad di Aruba 
tocante cancer di prostaat. 

Fundacion 'Bridging the Nnturnl Bridge' 
n firmu un MoU cu AIB Bnnk N.V. 



FECHA 2 di september 2005 ta un fecha cu Aruba 
semper lo recorda. Riba e dia aki Aruba su Natural 
Bridge a cay den otro. Noticia di e colapse a atrae hopi 
local n’e sitio pa mira loke a resta di un atraccion hopi 
popular riba nos isla. 

Aruba su Natural Bridge, (Brug Natural) cu tabata un 
pida di un cueba antiguo forma di piedra coral, tabata 
midi 7.6 malto y 30 m largo. 

Miles di turista tabata cruza e brug tur aña y keda 
asombra pa su bunitesa. Pa hopi aña e imagen di Aru- 
ba su Natural Bridge a wordo usa pa promove nos isla. 
Te dia di awe turista y local ta keda bishita e sitio. 

Ta for di un tempo caba tin un grupo ta trahando in- 
tensivamente hunto tras di cortina pa por realisa un 
proyecto pa restablece e sitio aki como un atracción 
adicionalmente na brug natural aki. 

E idea p’e proyecto aki a sali di e Comandante di Mari- 
niers Kazerne, Jan ten Hove. E proyecto ta encera con- 
struccion di un brug publico nobo y inovativo, cu mate- 
rialnan duradero cu por wordo instala riba e Natural 
Bridge derumba actual. 



E ta representa un brug entre pasado y presente. 

Pa realisa e projecto a establece un fundacion cu e meta 
pa crea un atraccion adicional n’e Natural Bridge. E 
proyecto aki lo contribui n’e desaroyo social economico 
di nos isla. 

Despues di a consulta cu Gobierno riba e importancia 
di e realisacion di e proyecto aki pa Aruba pa un sostén 
inicial, e fundacion a aserca AIB pa asisti y sostene e 
fundacion cu su experticio extenso den maneha proyec- 
to. 

Pa por duna inicio formal n’e proyecto aki y pa pusha 
den dirección di ehecucion, recientemente 21 di juni 
2019 e fundacion ‘Bridging the Natural Bridge’ a firma 
un Memorandum of Understanding cu AIB Bank N.V. 
(AIB) pa maneha e ehecucion di e proyecto Natural 
Bridge. 

E brug nobo ta solamente pa peaton y ta bay por carga 
aproximadamente 500 persona. 

Turista y local lo por contempla y admira e bunita 
brug nobo, e Natural Bridge original y paisahe rond di 
e Natural Bridge. 


Aruba Natural Bridge 

Varios departamento di Polis ta muda pa Wayaca 




DIABIERNA mainta Minister di Husticia mr. Andin 
Bikker, conhuntamente cu Minister di Desaroyo Teri- 
torial, Infrastructura y Medio Ambiente, sr. Otmar 
Oduber a reuni cu representantenan di Korpsleiding 
KPA, Sindicato di Polis, DOW, DIP y SETAR riba mu- 
damento di departamentonan di Polis pa Wayaca. 

Cu tur presente n’e reunion a coordina e mudamento 
cu mester tuma lugar a corto plaso. 

Ta trata di Warda di Polis na Wilhelminastraat y 
otro departamentonan di KPA cu actualmente ta na 
Frankrijkstraat. 


E edificio cu Polis ta bay muda na dje ta central na 
Wayaca y dilanti Aeropuerto. Segun Minister Andin 
Bikker, e reunion a bay den bon ambiente y mesora a 
tuma pasonan concreto pa logra e mudamento mas li- 
her posibel. Di parti DOW nan ta encarga pa traha un 
caminda di aceso nobo cu ta destina special pa patruy- 
anan di Polis. Tambe lo traha un compleho di cel nobo 
n’e edificio. 

Minister Bikker despues di a tuma nota di Sindicato di 
Polis (SPA), cu tin hopi keho di parti e personal riba e 
estado di e edificio den Wilhelminastraat, mesora el a 
mustra su preocupacion pa yega na un solucion. 



















4 


AWEMainta 


Diasabra, 27 juli 2019 


Kibra contract cu CITGO ta opcion cu Gobierno ta studia 



MANERA e informacionnan cu tabata circula ultimo 
tempo, a keda confirma dor di Prome Minister Wever Croes. 
Gobierno hunto cu RDA ta den negociacion cu e compania 
Citgo pa sali for di e contract mas liher posibel. 

Segun e contract firma cu Citgo dor di e Gobierno anterior, 
pa october 2020 Citgo lo mester a inverti suficiente y reha- 
bilita e refineria p’e por ta operacional. 

Prome Minister Evelyn Wever-Croes a duna di conoce cu re- 
cien Citgo a admiti di no ta posee e fondo pa cumpli cu esaki 
cu ta duna Gobierno di Aruba e posibilidad pa dos opcion. 

E prome opcion ta pa warda october 2020 yega y yama aden 
un ‘breach of contract’ y bay den Corte cu por dura hopi aña. 
E di dos opcion ta pa evita e perdida di tempo aki den Corte y 
sinta na mesa cu Citgo y purba yega na un areglo pa sali for 
di e contract aki p’asina Aruba haya e yabi bek di e refineria. 
E Minister a bisa cu den e negociacionnan cu ta andando, 
e enfoke ta poni riba e terminal y riba e refineria. E meta 
ta pa Aruba sali for di e contract aki sin core algun riesgo 
financiero. 

Pa loke ta trata e preocupacionnancu tin pa cu e situacion 
di e trahadornan di e refineria, e mandatario a enfatisa cu e 
interes primordial di Gobierno di Aruba ta pa garantisa cu 
tin trabou p’e trahadonan aki. 

Na momento cu Citgo sali afo y refineria cay bek den man di 
Gobierno, mester trahadornan pa keda traha eynan. 


RDA e ora lo percura pa funcionamento di e terminal na 
unda cu tin mester di trahador pa traha tanto n’e terminal 
como tambe pa mantencion di e refineria. Cu esaki, Gobi- 
erno ta cumpli cu e prome fase di e plan p’e refineria, segun 
Wever Croes. 

Despues lo cuminsa e di dos fase. Prome Minister a recorda 
cu el a reuni cu OFAC na Washington na unda a bira conoci 
cu Citgo no ta sincero cu Aruba, y despues di esey el a an- 
uncia e plan di Gobierno pa cu e refineria cu ta consisti den 
tres fase. 

E di dos fase ta pa busca operadornan cu ta interesa den 
e refineria y converti e refineria den “un refineria moderno 
tecnologicamente y cu ta cumpli cu exigencianan di medio 
ambiente. 

Un refineria cu ta trata su trahadornan bon y ta cumpli pa 
paga nan. Un refineria cu ta cumpli cu su obligacionnan cu 
Gobierno.” 

Prome Minister a indica cu Gobierno ya caba tin un lista di 
23 grupo cu a expresa nan interes den e refineria. Gobierno 
ta repasando tur e documentonan aki pa mira si en realidad 
esakinan ta companianan serio cu di berdad por bira partner 
den e refineria. 

Tambe lo habri opcion pa otro interesadonan tambe haya 
oportunidad pa expresa nan interes. Y e comision encarga lo 
propone e mihornan pa presenta na Gobierno. 

Den caso cu no tin operador interesa y si realmente un re- 
fineria lo no por opera mas na Aruba pa cualkier motibo, e 
ora lo bay pa fase tres. 

Fase tres ta pa sondea posibilidadnan p’e area di refineria 
cu por genera desaroyo economico y crea cuponan di trabou. 
“Aworaki no por duna informacion di cuanto tempo mas e 
negociacionnan pa fase un lo dura. Apesar cu negociacionnan 
ta andando bon, nan ta keda negociacionnan hopi complica 
teniendo tambe un contract cu hopi detaye cu ta haci cu lo 
tuma tempo prome cu sali for di un contract asina. 

Gobierno di Aruba, manera semper, ta tumando su tempo pa 
sali di e situacion aki bon y mas liher posibel p’asina conti- 
nua cu fase dos y ohala cu pronto Aruba por mira un refineria 
moderno cu lo crece nos economia y crea cuponan di trabou”, 
Prome Minister Evelyn Wever-Croes a duna di conoce. 

Sunset Grille ta 
Ranca sali cu 

"Wine Dinner Series" 

HILTON Aruba Caribbean Resort & Ca- 
sino ta celebrando su di 60 aniversario e 
luna aki, y a lanza un variedad di evento, 
destacando e resort su raiznan fuerte den 
historia y cultura di Aruba. 



Apropiadamente Sunset Grille ta prepa- 
rando un serie di “wine dinners”, demost- 
rando e cuminda eleva di e steakhouse aki 
den colaboracion cu proveedornan di biña 
di nivel superior. 

Cuminsando e serie awe diasabra 27 di 
juli, un pairing dinner di cuarto (4) plato 
presenta pa Monrick Croes, conocido ex- 
perto den biña y hospitalidad y gerente di 
The Wine Room. 

E anochi ta cuminsa 6:30pm cu un recep- 
cion, yamando bishitantenan bon bini cu 
un cocktail na Mira Solo Lobby Bar. E ano- 
chi ta continua na Sunset Grille, Aruba su 
mihor steakhouse. 

Crea pa Chef ehecutivo Matt Boland y e 
cuerpo culinario di Sunset Grille, e pairing 
dinner ta expone platonan exclusive di e 
restuarant cu biñanan selecta pa comple- 
menta e sabornan. 

E menu ta inclui dos appetizer, un inter- 
mezzo, un main course y dessert. 

“Nos ta creando un escena pa un menu di 4 
plato presentando e steaknan di mihor cal- 
idad cu ingredientenan di mas fresco,” se- 
gun Executive Chef, Matt Boland, “nos ta 
enfocando riba e sentido coetaneo di Sun- 
set Grille, y cada plato lo ta prepara cu ex- 
perticio y complenta cu biñanan excelente 
di The Wine Room,” Boland ta conclui. 

$ 5,000 

IN PROMO CHIPS! 

JULY 1 ST - JULY 30 TH 

Earn and get Promo Chips with just 16 hours of play 
during the month of July at any table game at 
Wind Creek Crystal or Seaport Casinos. 

Play at least 16 hours in July and you can earn up to $1,000 in Promo Chips. 

Promo Chips will be awarded on Tuesday, July 16 th ánd 3.0 th 
• ' from 2pm - 4pm and 9pm - llpm. 




D CREEK 5 


CASINOS • ARUBA 


Guests cañ rede^p twice during the promotion. SeS PLAYER SERVICÉS for detaj 

Fundacion Lotto pa Deporte a haya rason serca Hues: 

Kico t'e 'bigger picture' strategico den e caso aki? 



E sentencia su les strategico den e caso aki ta 
cu prome cu ‘ataka’ den bida mester analisa 
bon bon bo ‘oponente’ na un manera strategico. 
Gobierno a ataka sin busca informacion, sin 
papia, sin studia y sigur sin pensa. Gobierno 
por apela e sentencia aki, pero mirando e for- 
ma di argumentacion den e sentencia aki esey 
casi ta impossibel pa Gobierno por gana den un 
posibel caso di apelacion. 

Gobierno su fundeshi di ataka for di cumins- 
amento ta robes y esey no por wordo cambia 
mas. Loke ta hecho no por bira berde mas. Ta 
di spera si cu e sentencia aki ta un ‘eyer opener’ 
pa politica na Aruba. 

Di otro banda cada situacion bon of malo den 
bida tin un beneficio den dije. 


FOR RENT 


Timeshare - Aruba Beach Club 
1 Bedroom Deluxe Suite 
Week: 13-17 Aug 2019 
Price: $600 
Please Call: 594-0909 



BO MESTER Dl WASTE BUCKET RES/DENCIAL 
OF COMERCIAL? 


20 yrd 
Big Bucket 


15 yrd 

Junior Bucket 


10 vrd 


Small 




Un experto huridico di taya a co- 
menta cu e sentencia di victoria 
aki tin si un ‘achilles hiel’ (e “third 
eye”) den dije. Riba pagina 17 di 
e sentencia titula: “De vordering 
betreffende het ongestoord voortz- 
etten van de werkzaamden” den 
paragraf 4.24 por concluci cu: 

Basa riba statuto e Ministro di De- 
porte tin e autoridad, cu no ta uno 
exclusivo, pa kita miembronan di 
Hunta di Supervision di Funda- 
cion Lotto pa Deporte, pero sola- 
mente basa riba motibonan valido. 

Den e sentencia aki por conclui si 
cu solamente Ministro di Deporte 
tin e autoridad pa nombra miem- 
bronan di e Hunta di Supervision 
di Lotto. E Hunta no por nombra 
su mesun miembronan manera t’e 
caso si na hospital di Aruba (HOH). 
Tambe cu Ministro di Deporte por 
haci preguntanan n’e Hunta di 
Supervision di Fundacion Lotto 
pa Deporte pa por haci un evalu- 
acion si e miembronan ta haciendo 
nan trabou manera ley, statuto, 
reglanan di Corporate Governance 
y etica ta exigi. Cu otro palabra si 
e miembronan ta capas y compe- 
tente pa nan tarea. 

Hues tampoco no a honra e peticion 
pa laga e Hunta di Supervision di 
Fundacion Lotto pa Deporte traha 
sin ningun clase di “strobamento” 
dor di Ministro di Deporte. Tambe 
Hues no a bay di acuerdo pa un 
dwangsom (multa). 

Teniendo na cuenta e tres pun- 
tonan clave aki riba e Hunta di 
Supervision di Fundacion Lotto pa 
Deporte mester por constesta awor 


si tur e preguntanan di Ministro di 
Deporte, incluyendo esnan di Par- 
lamento di Aruba. Tambe e pensa- 
mento ta cu Lotto mester por coop- 
era cu e investigacion di Algemene 
Rekenkamer (ARA) of cual kier 
otro instancia di control di Gobi- 
erno p’asina Ministro di Deporte 
por evalua si e miembronan di e 
Hunta di Supervision ta capas y 
competente pa haci nan trabou na 
un manera corecto y bon. 

E pregunta miyionario di ‘Mini 
Mega Plus’ ta awor basa riba e 
situacion actual y informacionnan 
actual por tin motibonan valido 
cu e Ministro di Deporte por usa 
y tuma e decision di nobo pa kita 
awor aki un of mas miembro di e 
Hunta di Supervision di Funda- 
cion Lotto pa Deporte. Ban wak 
kico ta bay pasa awor. 

No mester lubida si cu apesar cu 
Lotto no ta haya subsidio for di 
Gobierno, pero na 2009 Gobierno 
di Aruba a duna Lotto un fiansa 
cuantioso di Afl. 17 miyion (sen di 
pueblo). 

Gobierno tin un obligacion pa vig- 
ila y controla loke ta pasando den 
Fundacion Lotto pa Deporte. Keto 
bay tin rumornan circulando cu 
Lotto no por paga e fiansa aki bek 
y tambe cu Lotto no ta cumpliendo 
cu e condicionnan den e acuerdo di 
fiansa. 

Sigur e ultimo palabra no a wordo 
bisa den tur asunto aki di Funda- 
cion Lotto pa Deporte. Palabra ta 
awor na Ministro di Deporte Dan- 
gui Oduber. 

Aplicacion pa 
Prueba di Naturalisacion 



SECCION Examenbureau di Departamento di Enseñansa 
Aruba ta informa cu e di dos rond di inscripcion p’e Prueba di 
Naturalisacion (Naturalisatietoets) pa aña 2019 ta habri for 
di dialuna dia 29 di juli te cu diabierna dia 16 di augustus 
2019. 

Pa aplica p’e Prueba di Naturalisacion mester haci uzo di e 
formulario di aplicacion cu ta obtenibel riba e website Ense- 
ñansa Aruba www.ea.aw. 

Hunto cu e formulario di aplicacion mester entrega copia di 
algun documento. E persona cu ta aplica mes mester per- 
cura pa saca e copianan, incluso di e formulario di aplicacion, 
y entrega tur hunto p’e inscripcion por tuma lugar. Tambe 
mester trece e documentonan original p’e copianan por wor- 
do verifica. 

Riba e website Enseñansa Aruba www.ea.aw por haya un 
Foyeto di Informacion cu tur informacion necesario. 

E Prueba di Naturalisacion ta tuma lugar dos biaha pa aña. 
E prome rond di inscripcion ta tuma lugar na luna di januari, 
mientras cu e di dos rond ta tuma lugar na luna di augustus. 
Prueba di Naturalisacion for di 1 di januari 2011 ta consisti 
di 1 componente di conocemento di nos comunidad y struc- 
tura estatal, 4 componente di idioma Papiamento y 4 compo- 
nente diidioma Hulandes. 


Departamento di Enseñansa Aruba 
pa medio di su Examenbureau ta en- 
carga specificamente cu e prueba y no 
tin ningun participacion den henter e 
proceso di naturalisacion. 

Pa informacion relaciona cu e Prueba 
di Naturalisacion por tuma contacto 
cu Examenbureau, mientras cu pa 
naturalisacion mester tuma contacto 
cu Gabinete di Gobernador di Aruba. 

Pa mas informacion por acudi na 
website www.ea.aw y busca Natural- 
isatietoets of Prueba di Naturali- 
sacion den e alfabet menu. Tambe 
por sigui e desaroyonan atrabes di 
facebook page@educationaruba 



Serlimar 




Serlimar lota habri awediasabra 

Serlimar Sui Generis kier a informa na pueblo di Aruba 
cu awe 27 di juli 2019 nos ta habri pa nos clientenan. 

Por registra y haci pago pa tarifa residencial. 

Por pasa libremente na un di nos sucursalnan na Tanki 
Flip of Pos Chikito for di 8or di mainta te cu 12or di 
merdia. 

Tambe nos kier a recorda pueblo di Aruba riba nos 
campaña paga full aña y ricibi un luna gratis te cu fin di 
luna di augustus. 

Abo como cliente existente of como cliente nobo tin e 
chens di gana Awg.250 florin cash TUR SIMAN cu 
Serlimar! Simplemente sigui e stapnan aki; 

1. Registra como cliente nobo residencial of controla bo 
datos di cliente existente 

2. Paga bo cuenta di luna Awg.25,- 

3. Yena bo tombola ticket y haya chens di gana Awg.250! 
Nos kier a gradici pueblo di Aruba p’e sosten pa 30 aña 
largo cu Serlimar. Haya mas y paga menos cu Serlimar. 

HULANDA na mei ultimo a indica cu 
nan ta dispuesto pa yuda Aruba y Corsou 
pa atende cu e crisis di Venezuela cu 23.8 
miyon euro cu ta alrededor di 55 miyon 
florin. Un parti di e 55 miyon florin Hu- 
landa lo uza p’e mes yuda y e otro parti, 
Aruba y Corsou mester a entrega nan lista 
structural di plan y proyectonan y entrega 
esaki na Hulanda. 

Aruba aworaki ta yegando n’e punto cul- 
minante na unda cu Hulanda lo duna e 
fondonan pa realisa e plan y proyectonan 
di Gobierno di Aruba den e situacion aki. 
Y Aruba ta bay haya 12 miyon florin. 


Prome Minister Evelyn Wever-Croes: 

Aruba ta haya 12 di 55 miyon 
florin poni disponibel pa 
atende cu e crisis di Venezuela 


Prome Minister Evelyn Wever-Croes a indica cu Aruba lo ricibi al- 
rededor di 12 miyon florin pa yuda den e crisis di Venezuela. E 12 
miyon florin aki ta bay pa fortifica Aruba como pais den haci Aruba 
mas sigur p’asina atende cu e crisis mihor posibel. 

E ta pa yuda Aruba pa controla nos fronteranan mihor p’asina nos 
percura pa domina e crisis cu nos tin internamente. 

Control riba lama y tera lo bira mas estricto p’asina evita importa- 
cion ilegal di substancianan, arma como tambe di persona. 

E tema di mensenhandel y mensensmokkel ta un problema serio 
cu ta tumando lugar demasiado hopi den nos region. 

Tambe e placa aki lo amplia e capacidad di detencion na unda esnan 
ilegal por keda, mientras nan ta warda e fecha prome cu nan wordo 
manda bek nan pais. Esaki den e tempo aki ta hopi importante y 
necesario mirando e fluho di ilegalidad na Aruba a aumenta. 
Ampliacion di e capacidad di detencion lo trece mas trankilidad. 


ARUBA 


TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


Parti di e fondo aki lo wordo uza tambe pa enseñansa. E crisis den 
enseñansa como e crisis di Venezuela riba tereno social tambe por 
haya mas atencion. 

Ta bon pa remarca si, cu e placa aki lo no ta disponibel pa crea 
vivienda y otro cosnan asina p’e personanan cu ta bin haci peticion 
di asilo. 

E placa aki ta bay pa fortifica Aruba como pais den haci Aruba mas 
sigur p’asina atende cu e crisis mihor posibel. 

“Mi ta hopi contento y satisfecho cu nos ta yegando n’e punto unda 
cu Aruba por haya e fondo aki. Hopi t’esnan den departamentonan 
di Gobierno cu a traha hopi duro pa awe nos a yega asina leu. Ape- 
sar cu esaki no ta tur loke nos tin mester pa atende cu e crisis, nos 
ta gradici Hulanda pa e fondo aki. E ta un bunita gesto di parti di 
Hulanda. 

E 12 miyon florin aki ta hopi necesario. Combina cu e helicopter, cu 
e radar cu pronto lo bin, Gabinete Wever-Croes lo percura pa haci 
Aruba mas sigur den tur circunstancia, cu of sin crisis di Venezu- 
ela. 

Nos compromiso ta un Aruba mas sigur pa cada ciudadano”, Prome 
Minister Evelyn Wever-Croes a duna di conoce. 



















Diasabra, 27 juli 2019 


AWEMainta 


9 


Pa yuda corta gasto 

Minister Rudy Lampe a informa fundacionnan 
den un carta cu no ta paga overtime mas 


Minister Armando Rudy Lampe a anuncia ayera cu como 
cu mester hala faha mara, pasobra Gobierno di Reino 
y CAFT ta riba nan lomba, a dicidi di manda un carta pa 
tur departamento cu ta cay bao di su Ministerio. 

Ta trata aki di un carta manda pa tur directiva di skol- 
nan publico, Dienst Inspectie van het Onderwijs y Directie 
Onderwijs. 

Den e carta e mandatario ta bisa cu e ta pidi nan atencion 
pa un tema specifico cu tin di haber cu finanza. 

Gobierno di Reino y CAFT a confronta Aruba un biaha mas 
cu e realidad di e disciplina presupuestario. Pa tal motibo e 
ta bay optimalisa e maneho di subsidio. 

“Esaki no por tuma lugar sin e participacion di e directiva- 
nan di skol, Dienst Publieke Scholen, Directie Onderwijs y 
Dienst Inspectie Onderwijs”. E ta splica cu e intencion ta 
pa hinca e maneho nobo di subsidio den un handboek. 
“Adelantando esaki y mirando e limitacionnan presupues- 
tario di pais Aruba ta y gran urgencia pa tuma medidanan 
for di awor caba pa controla e gastonan di personal y subsi- 
dio pa personal.” 

P’e motibo Minister Rudy Lampe a informa di algun medida 
cu e ta introduci inmediatamente. E ta corda cu e cantidad 
di docentenan ta wordo subsidia pa klasnan di 28 mucha 
den enseñansa regular y avanza, y klasnan di 24 mucha 
den kleuter regular. 

Oranan apart, cu docente cu no ta fulltime, por ta maximal- 
mente 1/8 parti di uno di tempo completo. 

Overtime no ta permiti mas ni pa docente ni personal di 
apoyo. Esaki mester pone un paro na dje di inmediato. 
Overtime no ta presupuesta y por lo tanto ta aparece como 
gasto di mas riba presupuesto di pais Aruba. Y gasto di mas 
no ta permiti. 

Tambe dianan di vakantie cu no a wordo tuma pa motibo 
cu tabata malo, tambe ta pone un stop na dje. Na final e ta 
pidi cooperacion di tur instancia concerni pa cumpli cu e 
decision aki. 



DOW 

De M inister van RuimtelijkeOntwikkeling, Infrastructuur en Milieu is 
voornemens een openbare verkoop te houden op 2 augustus 2019. 

TABENDE: 

• Na DOW RWZI Zeewijk:Bulldozer (Cat D-6), skidsteerloader (John Deere), 
truck (Chevrolet, Volvo, Elgin y International),Straatveger (Ravo), 

Handwalls, Lowboy,Kleine sedan (Getz) y jeep; 

• Na DOW Z.B. Tarabana: “Straat lantaarn”, “beschadigd verkeersborden”, 
oude kerstversiering”, “Lichtmast” en “vetafscheider”. 

• Na DOW Sabana Blanco: “Straat lantaarn”, sedan (Kia). 

• Na KPA Balashi: KPA Balashi: SUV (Santa Fe), Trucks (Chevrolet, Ford) 
Pick/up motorfiets (Harley Davidson). 

• Douane Barcadera: “Mobile cargo Scanner” (Truck Mercedes Benz y unit 
Heinmann HCV). 

CONDICION: 

• Benta manera nan ta “As is where is”. 

DIADI OBSERVACION: 

• Diamars 30 juli 2019 di 8’or di mainta pa 3’or di atardi 

• Diarazon 31 juli 2019 di 8’or di mainta pa 3’or di atardi. 

• Diahuebs 1 augustus 2019 di 8’or di mainta pa 3’or di atardi 

• Diabierna 2 augustus di 8’or te cu 10’or di mainta. 

OFERTA: 

• Riba formulario cu ta obtenibel na DOW Sabana Blanco 68, DOW RWZI 
Zeewijk, DOW ZB Tarabana y KPA Balashi. Riba e formulario pa haci 

oferta tin econdicionan di benta menciona. 

• Mester deposita e formulario no mas tarda cu 2 augustus 2019 pa ll’or di 
mainta na DOW (Infra gebouw) Sabana Blanco 68 den e buson cu ta destina 

pa esaki. 

PARTICUL ARID AD: 

• E formulario mester wordo jena cu informacion corecto 

Seguridad di nos muchanan ta 
importante durante vakantie 


DOS siman pasa nos a papia tocante 
seguridad di nos muchanan durante 
temporada di vakantie y awe nos kier 
brinda boso cu un poco mas informa- 
cion y tips. 

Vakantie ta un temporada dushi pa 
relaha y haci actividadnan leuk. Ora 
nos ta pensa riba proteccion di nos 
muchanan durante vakantie, mayoria 
biaha nos ta pensa riba proteccion so- 
lar, come saludabel y hidratacion. 

Poco biaha nos ta pensa riba proteccion 
contra abuso (sexual). Abo tabata cu 
nos muchanan por bira mas vulnera- 
bel durante temporada di vakantie pa 
abuso y negligencia? 

SKOL TA CERA 

Pa mas o menos 6 siman skol lo ta cera. 
E mucha lo no wak su maestra/o pa un 
tempo largo, cual ta un persona im- 
portante, na momento di señala com- 
portacion cu no ta usual p’e mucha. Si 
un persona ta sospecha cu un mucha 
ta wordo abusa of neglisha, e mester 
yama Bureau Sostenemi na 588-1010 
pa pidi conseho tocante e pasonan cu 
mester wordo tuma pa yuda e mucha. 
Corda cu e seguridad di nos muchanan 
ta un responsabilidad di cada adulto, 
nos no por bira cara. 

MUCHANAN TA KEDA 
DIFERENTE CAMINDA 

Temporada di vakantie por pone pre- 
sion pa mayornan of adultonan cu tin 
mucha den nan cuido. Como cu skol ta 
cera, esaki por trece stress pa mayor- 
nan, pa busca cuido (op-pas) pa nan yi- 
unan. E ta varia pa cada mucha cerca 
ken nan lo keda durante vakantie. 

Tin mucha lo keda cu wela/o, tanta of 
omo. Muchanan lo haci actividadnan 
afo, e.o. campamento of lo bay hunga 
na cas di amigo of amiga. 

E mucha lo pasa tempo cu otro mucha y 
adulto cu e no conoce. Durante vakan- 
tie, supervision y/of e falta di esaki ta 
keda un factor di riesgo pa abuso (sex- 
ual). 

KICO NOS MESTER HACI? 

Papia cu nos mucha y hobennan na un 
manera habri y honesto. Adulto, espe- 
cialmente mayor of personanan cu ta 
cuida muchanan, ta fungi como un role 
model y e prome fuente di informacion 


pa un mucha. 

P’esey ta importante pa duna nos 
muchanan informacion corecto. 

Papia tocante nan curpa y siña nan 
e nomber corecto di nan parti intimo: 
nunu (vagina) y pilinchi (penis) 

Siña nos muchanan cu tin limite. Niun 
hende mag di mishi na nan parti in- 
timo! Nan nunu of pilinchi, incluyendo 
anus y pecho ta di nan so. Ful nan cur- 
pa ta di nan so! 

Bisa e mucha ken e por yama na mo- 
mento cu e ta sinti insigur. Esaki sigur 
ta un tip valioso pa mayornan cu ta tra- 
ha y no por yega den corto tempo cerca 
e mucha. 

Puntra e mucha ken ta su adultonan di 
confiansa. Palabra cu e mucha cu den 
caso di emergencia e lo yama of bay cer- 
ca un adulto di confiansa, sea un tanta, 
omo, welo/a, amigo/a of un bisiña cu e 
ta confia. 

E persona di confiansa aki mester ta 
den becindario di e mucha, sea den e 
mesun bario of caya. Corda haci pal- 
abracionnan simpel cu e mucha, nada 
complica pa demotiva e mucha pa bus- 
ca ayudo durante un emergencia. 

Si bo yiu ta bay bishita un camp duran- 
te vakantie: puntra kico t’e reglanan 
ora un mucha mester bay baño, cam- 
bia paña, drumi, pauze, sacamento di 
potret etc. Tin ora kier comparti kico e 
muchanan ta haci durante e camp, pero 
semper mester tene e privacidad di e 
mucha na cuenta. 

Si ta bay saca potret di un mucha cu 
badpak of badbroek, corda cu e mucha 
no tin e edad, ni capacidad cognitivo pa 
duna consentimento pa saca potretnan 
asina. 

Respet ta cuminsa di chikito caba, y 
saca potret di un mucha semi sunu ta 
un falta di respet! 

E ta bon pa puntra tambe, si e organ- 
isadornan di e camp ta exigi un papel di 
buena conducta (formulario di V.O.G.) 
for di e lidernan di camp. 

Puntra tocante supervision: cuanto lid- 
er pa cada cantidad di mucha y con e 
muchanan lo wordo supervisa durante 
actividadnan di camp. 

Si e mucha mester keda cu famia of 
amistad: stipula reglanan di seguridad 



W ta urv mucha, XJatantle a curnltisat 
Caráa m L&ga ml superwlsloiv 



Sl tni ta bay keda cerca uh famla of cohocl urda: 


P.ECord& mi du c-ra un hándé htci CLlgo cU rn : no mi mÉi“er biad 

"nc" of "etop" 

Fscgrda mi cu mi curpa ta di mi! h'iua hende moç di m-isn: cu mi runu 
of piLhch^ ar>u£3 of pecho. 


P.Écórdtmicu nicr: hEndemQjpdicbL'^CirnipakitÉ itca 

potnet di mi £ urpa (tunu). 



lLv 


Mi ta im rmicha, S/akantie a euminsa* 
Carda no laga trJ sin superyisiarL 


Si ml ta bay t#h camp cctáet 




s i tdipi'di on pcpEl di bL-enaCOnduCtatV.O.G.) for di e 
li-sffirrtan di e camp. 

puntra kicc ta e reglctnan tsconte combia pofiç* boy boñ^ 
dTjmi Tiento, supErvihion y socome^to di pctret. Corda cu nu ia t-ur 
Lóke cu mi foad •me:ste'‘A.'ordo comparti ar-ibo e&cicil mcc'ia. Mi r-o kier 
po hende soca mi potnet cra ;u ta den rr-i pan&oi iondot eccki ta 
bay contra mi derscho oriba privocidad! 




prome. Aplica un safeword, esaki lo t’e 
mucha su manera pa vocifera cu e mes- 
ter di bo proteccion. 

Palabra un ora cu bo lo yam’e pa sigura 
cu tur cos ta “okay” cu e mucha. E mu- 
cha so mag di sa ki ora bo lo yama, e 
persona cu ta keda encarga cu e mucha 
no mester sa esaki. 

E safeword por wordo bon uza durante 
un fiesta di mucha of actividad famil- 
iar. Uzando e palabra di seguridad e 
mucha lo por vocifera cu algo no ta sinti 
bon, cu e ta sinti incomodo of insigur. E 
ta keda na e adulto di confiansa cu ken 
e mucha a palabra e safeword aki pa 
brinda proteccion y apoyo emocional. 
Siña nos muchanan pa no keda nan so, 
den un espacio cera, cu un otro mucha 
(di edad mas grandi of cu ta fisicamente 
mas grandi) of otro adulto. 

Esaki ta baha e risico di abuso sexual, 
como cu un abusador lo no haci actonan 
sexual cu un menor den presencia di 
otro hende. 

SUPERVISION TA ESENCIAL 

Laga un mucha sin supervision ta un 
forma di negligencia. Nos no por garan- 
tisa e seguridad di un mucha si e keda 
su so, sin supervision di un adulto di 
confiansa. Muchanan, especialmente si 
nan ta bou di 12 aña, mester keda sem- 
per cu un adulto di confiansa. 

Esaki nan ta algun tips chikito cu por 
haci un diferencia grandi na momento 
cu ta trata di seguridad di nos muchan- 
an. 

Cu ayudo di Aruba Convention Bureau: 

Marklogic Corporation a haci donacion na Imelda Hof 


RECIENTEMENTE, Aruba Convention Bureau 
den colaboracion cu Santa Rosa y ECO DMS, a asis- 
ti e Corporacion Marklogic cu un bunita donacion pa 
Imelda Hof. E donacion aki ta consisti di un planta- 
cion di 3 mata di fruta y alabes a instala un banki pa 
sinta den cura. 

KICO TA MARKLOGIC CORPORATION? 

Marklogic Corporation a wordo funda na aña 2001 dor 
di Christopher Lindblad. Esaki ta un empresa Meri- 
cano di software cu ta para pa desaroya y proporciona 
un base di dato. 

E compania su oficina principal ta situa na San Car- 
los, California y nan tin oficina na Europa, Asia y Aus- 
tralia. 

Na aña 2016 ‘Forrester Research’ a nombra Marklogic 
un di e 9 proveedornan cu ta lidera den e mercado di 
‘database’ y e compania ta wordo mira como un ‘Vi- 
sionary’ den e mercado di ‘database’. 

LOGRO 

E aña aki Marklogic Corporation a bin Aruba spe- 
cialmente pa celebra nan ‘President’s Club’, cu ta pa 
reconoce nan mihor empleadonan. Ademas di haci e 
donacion pa Imelda Hof, e compania tin como meta pa 
duna bek den comunidad rond mundo. 

Pues, mirando cu nan ceremonia a tuma lugar na 
Aruba, tur e participantenan di Marklogic Corpora- 
tion a colecta articulonan di scol y a entrega esaki na 
Jurica Tjon di The Helping Hand Foundation, un or- 
ganisacion local cu ta para pa muchanan di menos re- 
curso. 

Ademas, durante nan estadia, e participantenan a dis- 
fruta di diferente actividad como tambe e gastronomia 
cu nos isla ta ofrece. 

Di parti Aruba Convention Bureau, esaki ta un honor 
pa celebra nan logro na nos pais y alabes dunando bek 
na nos comunidad. Gradicimento ta bay na Nathalie 
Maduro y Jennifer Gamez di Santa Rosa, Natalia Her- 
nandez di Imelda Hof, Jose Henriquez di ECO DMS, y 
Jurica Tjon di The Helping Hand Foundation. 



Finalmente, nos ta gradici Andie Putnam di Mark- 
logic Corporation pa scoge Aruba como destinacion pa 
celebra nan logro. 























12 


AWEMainta 


Diasabra, 27 juli 2019 


Parlamentario Edgard Vrolijk (MEP): 

"Indexering lo haci e situacion mas dificil 
ainda pa yega na norma stipula pa 2019" 



“TIN un par di siman caba cu mi por 
a ripara cu partido AVP y su lider Mike 
Eman hunto cu Parlamentarionan Mike 
de Meza, Richard Arends y Mervin Wy- 
att-Ras ta den desesperacion un biaha 
mas. Henter aña, p.e., Mike de Meza nos 
no a wak na pia di trabao y por conta e 
dianan cu el a atende reunionnan publico, 
awor ta bin dilanti y trece mentiranan en- 
cuanto CITGO. 

Mike de Meza mes t’e causante hunto cu 
Richard Arends di un acuerdo cu Vene- 
zuela y un contract cu ta completamente 
contra bienestar di pais Aruba, unda pa 
culpa di e movecion aki a proyecta mi- 
yones di florin den presupuesto cu pais 
Aruba mester a haya, a crea un buraco fi- 
nanciero mas grandi ainda hunto cu locu- 
al Mike Eman a percura p’e gaba anto cu 
hopi orguyo. 

Gobierno actual ta trahando cu alma y 
curpa y ta luchando contra Hulanda y 
tambe ta luchando pa stabilisa nos finansa 
cu Mike Eman cu hopi orguyo a laga na 


93% di nos GDP y pa 2019 cu hopi es- 
fuerso y sacrificio di Gobierno y pueblo 
lo yega na 25 miyon di deficit. 

E otro reto ta di yega pa 2020 na un sur- 
plus di 25 miyon florin cu bao di Gabi- 
nete Mike Eman 2 mester a yega caba na 
2017, pero nos a haya nos cu un deficit di 
137 miyon florin”, segun Edgard Vrolijk, 
Parlamentario di MEP. 

PREOCUPACION GRANDI 

Un articulo den e matutino AWEMainta 
di 25 di juli 2019 a comparti algun re- 
comendacion cu nan a haya di algun ex- 
perto y nos tur na Aruba sa di cual skina 
y di cual partido e expertonan aki ta bin. 

Y esaki na un tono cu ta expresa su mes 
hopi contra partido MEP y unda cu ta pa- 
pia di cu 90% di esnan den aparato guber- 
namental ta hendenan liga na MEP, pero 
sin bin niun rato cu estadistica creibel y 
solamente kier purba hustifica algo pakico 
Minister President Evelyn Wever Croes y 
Minister di Finansa Xiomara Ruiz Madu- 
ro ta para duro pa no kita ningun hende 
di trabao, pero ta buscando alternativa pa 
por reduci e gastonan di personal manera 
entre otro duna VUT regeling, pension- 
adonan cu baha no lo ricibi ningun pro- 
longacion a base di un contract. 

Y sigur como cu den e convenio di gober- 
nacion tin poni e ser humano ta central, 
ta na su lugar tambe pa nan lucha pa no 
crea desempleo cu lo nifica mas problema 
familiar y social riba e pais aki. 

E matutino aki a duna como solucion pa 
kita e 3 toelagennan di ambtenaarnan cu 
lo yuda reduci gastonan di personal cu 21 
miyon florin, pero locual nan a lubida di 
bisa ta cu e reduccion aki no solamente 
lo conta pa ambtenaarnan pero tambe 
p’esnan cu nos conoce como gelijkgesteld 
als ambtenaar manera e maestronan y otro 
personanan trahando den fundacionnan 
subsidia dor di Gobierno, Edgard Vrolijk 
a sigui comenta. 

<Sigui na pagina 13> 


E 3 toelagennan cu a ser menciona pa kita 
ta Voorjaarspremie, Bashi premie, Augus- 
tuspremie cu lo nifica cu e ambtenaar lo 
bay atras cu minimo 4500 florin pa aña. 
Hecho ta cu hopi di esnan cu menos en- 
trada den Gobierno of fundacion ta usa e 
Augustuspremie pa por paga schoolgeld 
of caba di cumpra material pa nan yiunan 
por bay skol. 

PREGUNTANAN NA SINDICATO Y 
AMBTENAARNAN 
Edgard Vrolijk su pregunta cu e ta lansa 
ta bay na tur ambtenaar y tambe esnan 
gelijkgesteld als ambtenaar y nan sindica- 
tonan, si nan ta di acuerdo cu e articulo 
aki cu mester kita e toelagennan ariba 
menciona? 

Di dos pregunta: Sindicatonan ta den un 
lucha pa indexering cu desde 2014 no a 
ser duna mas, ki escogencia lo ser haci 
den bista di e conseho di e matutino, si lo 
scoge pa laga e toelagennan cay y para pa 
indexering? 

Preguntanan interesante, pasobra Gobi- 
erno di Aruba nunca a papia mes di kita 
ningun toelage. E unico cu nan a pidi ta 
tempo pa wak con e situacion financiero 
di e pais aki lo cana p’asina por busca e 
manera di por duna un indexering. Pero 
den bista di e articulo aki di AWEMainta, 
cu a sali ta bira interesante si pa para keto 
n’e palabra cu e expertonan (y nos sa nan 
color politico) cu ta para cu no mester 
kita niun hende y Edgard Vrolijk ta bisa 
cu e tambe ta para firme p’esaki y si nan 
ta 90% mes AVP, no ta interes’e. 

Ta tata y mama di famianan ta y cu mag 
di tin nan opinion politico sin ningun 
discriminacion y cu ta contribui na caha 
di Aruba. Pero peligroso si t’e conseho 
di e expertonan aki cu nunca a para pa 
desconseha e Gobierno anterior di mal- 
gasta placa y no endeuda e pais aki, pero 
a laga tur cos bay fo’i control y awor kier 
bin masacra e homber y muhernan den 
sector publico. 

<Continua di pagina 12> 

WAKE UP CALL 

E articulo pa Edgard Vrolijk sigur ta un 
bon wake up call pa djis sinti kico lo por 
t’e consecuencianan pa sector publico (y 
no solamente pa sector publico, pero tam- 
be pa sector priva ora kita nan poder di 
compra) si no logra e norma di 479 mi- 
yon di gasto di personal, unda cu Hulanda 
kier hinca e fondo di e Crisis Social Plan 
bou di esaki y cu automaticamente ta sigui 
aumenta e gastonan di personal tur aña 
debi na bevordering, personal cu ta drenta 
manera docentenan y Polis. Banda di esaki 
cu indexering lo haci e situacion mas dificil 
ainda pa yega n’e norma stipula pa 2019 y 
cu esaki lo por ta un motibo cu Hulanda 
lo usa pa drenta y maneha nos pais, y cu 
ayudo di AVP cu t’esun cu ta den gang na 
Hulanda ta hiba redo y instiga contra e 
Gobierno (AVP conoci como bendedornan 
di patria) y unabes cu Hulanda drenta ya 
abo ta avisa kico lo pasa. 

Hulanda no lo kita hende, pero si lo per- 
cura pa baha gastonan y den esaki si nan lo 
corta tur toelage sin ningun remordimento 
y tur esaki tin un solo culpabel cu ta Mike 
Eman y AVP. Ta Mike y AVP a endeuda e 
pais aki iresponsablemente hunto cu en- 
tre otro Richard Arends cu awe kier play 
santo, pero cu a crea fondo bao di nanishi 
di pueblo cu awe si kita e toelagennan mes 
e no ta importa, pasobra ta pueblo mes 
a pone como Parlamentario y ta pueblo 
mes a yega di pone como coordinador y 
despues como Minister cu a crea suficiente 
fondo (riba 3 miyon florin) cu awe e por 
biba un bida di luho, mientras awor nan 
kier kita bo toelagennan sin compasion. 

Pa termina Edgard Vrolijk ta pidi pueblo - 
sin wak color politico y den bienestar gen- 
eral di e pais aki - pa laga nos tur hunto 
sinta cu cabes frieu sin emocion partidista 
pa por logra lo mihor pa Aruba den un mo- 
mento diffcil y cu hopi presion riba finanza 
di pais Aruba. Y como bon Arubiano y cu 
semper a saca e pais aki dilanti e tin sigur 
cu hunto nos lo logra tambe pone e pais 
aki un biaha mas riba su pianan, apesar di 
tur e mal vibesnan cu tin actual contra nos 
dushi isla y su ciudadanonan. 


Guardacosta a intercepta boto cu prikichi 



WILLEMSTAD - Diahuebs anochi, 25 di juli alrededor di 23:55 e avion 
Dash 8 di Guardacosta tabata riba un patruya ora el a señalá un con- 
tacto sin luz cu tabata move den direccion di Klein Córsou. 

Mesora e tripulacion di e Dash a notificá e Centro di Rescate (RCC) di 
Guardacosta. 

E Centro di Rescate na su turno a pasa e informacion aki p‘e barco di 
Marina Real, cu ta nabegá aworaki pa Guardacosta, y pa e barco Jaguar 
di Guardacosta. 

Tur dos barco tabata patruyá den awa di Corsou na mesun momento. 
Tambe a notificá e Punto di Sosten Córsou cu a lansa nan Metal Shark 
1-02 pa bay interceptá e boto. 

A interceptá e boto alrededor di 02:45 ora na 7 miya sur di Klein Córsou. 
Durante e interceptacion a los un tiro di advertencia. A resultá di ta un 
boto tipo Eduardoño cu 4 persona abordo y un prikischi. 

A trece e boto n‘e pier di Guardacosta y e 4 personanan a wordo entregá 
na Polis. A yama Servisio Veterinario pa bin busca e prikichinan. 

Aruba Karate Bond a participa n'e 

karate camp na Corsou 



RECIENTEMENTE e seleccion di Aruba Karate 
Bond hunto cu algun karateka miembro tabatin e hon- 
or di participa na un tremendo karate-camp di Cura- 
çao Karate Bond (CuKarBo). 

Ta referi aki n’e atletanan di seleccion Janilaine Bello, 
Alejandro Gonzalez Lujan y Juan David Velasquez, 
kendenan a wordo acompaña pa Cristopher Garcia 
Velez (Dojo Gyoseki Kan), Janrick Bello (Shotokai 
Dojo Shocokan) y Alakina Gonzalez Lujan (Shotokai 
Dojo Shocokan). 

E grupo di Aruba a topa e karatekanan di Corsou n’e 
tereno di campamento Brakkeput Ariba. E campa- 
mento mes tabata uno masha great cu un programa 
bastante varia. 

E enfoke primordial tabata e tecnicanan di ‘kumite’ 
(bringamento), pero a pone hopi atencion tambe n’e 
enseñanza di e reglanan di World Karate Federation 
y nutricion pa atletanan di halto rendimento. 


Meta di e campamento tabata pa Aruba comparti, con- 
oce y haya mas experiencia pa medio di ‘fogeo’. Segun 
e headcoach di Aruba Karate Bond, esta ‘sensei’ Alber- 
to Gonzalez, e karate-camp aki tabata un experiencia 
hopi educativo. No solamente a aplica un programa 
yen di diferente tecnica di pelea, pero a percura tambe 
p’e participantenan siña liderazgo y trahamento den 
grupo. 

Aruba Karate Bond bou presidencia di ‘sensei’ Feliz 
Tromp ta contento cu e participacion di e seleccion. Ta 
gradici Curaçao Karate Bond p’e invitacion y tremendo 
programa, specialmente ‘sensei’ William Millerson y 
‘sensei’ Ivonne Leito Senff, kendenan constantemente 
tabata pendiente di tur loke Aruba tabatin mester. 

Un danki special ta bay tambe p’e apoyo di Stichting 
Sportsubsidie Aruba, Lotto pa Deporte, Comite Olim- 
pico Aruba y tur e mayornan di e karatekanan. Pabien 
cu boso participacion. 

Jair Thompson di Royal Power ta lansa un "No hit no 
run" ponchando 12 pa blankea Macuarima Spark Elektra 


CAMPEONATO HEINEKEN 
fast pitch di Aruba Softball Bond 
dedica na dos baluarte Jacobo 
Jansen y Gilbert “Nando” Madu- 
ro a continua riba canchanan na 
Pos Chiquito. Royal Power Tat 
Fat Home Depot kende a clasifica 
16-0 na promer lugar a inicia su 
serie di best out of 3 contra Mac- 
uarima Spark Elektra kendenan 
a termina campeonato na di dos 
lugar cu 9 victoria y 7 derota. Jair 
Thompson por mira atras riba su 
mihor performance di aña cu un 
tremendo dominio y control propi- 
nando 12 ponche pa asina seya e 
victoria riba si nomber. Jair a bay 
completo enfrentando 16 bateador 
tirando 27 bola, 45 strike pa un to- 
tal di 72 lansamento no ta permi- 
ti careda tampoko hit y ta regala 
solamente 1 base por bola. Aaron 
Dominguez, Jermain Ras, Wilmer 
Geerman, Joshue Leañez, Revelino 
Silie y Zefrinthian Kerr tur a bay 
cas cu un ponche mientras Michael 
Fingal, Edgar Flanegin y Javier 
Croes tabata victima di 2 ponche 
cada un.Juan Chirino a enfrenta 
23 bateador y ta lansa 70 pitch per- 
mitiendo 7 careda, 8 hit ponchando 
solamente un bateador y ta regala 
5 base por bola y ta bay cas cu e 
derota. Royal Power 7 careda, 8 hit, 
0 error y ta laga 4 coredor na base. 
Macuarima 0 careda, 0 hit, 0 error 
y ta laga 1 coredor den circulacion. 
Bateadornan cu a destaca pa Royal 
Power ta Edmar “Macho” Tromp 
y Jomark Flanegin ambos di 2-2, 
Guyon Cannister 2-1 cu 2 rbi, Gi- 
andrick Lacle 2-2 cu 4 careda im- 
puha. Weganan di Play Off ta con- 



tinua dialuna, diamars y diaranson Bin apoya Bo ekipo preferi. Soft- 

awor na veldnan na Pos Chiquito. ball AA den su recta final. 

Bolicheronan Kamilah Dammers-Naddall y 
Thashaina Seraus para na di 4 lugar 

riba e prome dia di competencia den Weganan Panamericano Lima 2019 


ATARDI den e Bowling Cen- 
ter na Lima, Peru e weganan di 
bowling femenino a sigui unda 
nos dos bolicheronan elite Ka- 
milah y Thashaina a inicia nan 
competencia den Weganan 
Panamericano. Mester bisa cu 
un total di 16 pais ta competi 
den e deporte di bowling unda 
Aruba riba e prome dia a keda 
na di 4 lugar faltando e diasa- 
bra di final. 

Tanto Thashaina como Kami- 
lah a inicia bon n’e competen- 
cia tirando net riba 200 pin. 
Den e weganan siguiente taba- 
ta falta e consistencia princi- 
palmente serca Kamilah, pero 
despues ambos atleta ta recu- 
pera bon tirando riba 220 pin 
den e ultimo weganan hunga. 
Mester bisa cu Kamilah Dam- 
mers-Naddall a tira pa 209, 
186, 187, 233, 192 y 197 pa 
total di 1204 cu un averahe di 
200.7 

Di otro banda Thashaina Se- 
raus a tira pa 224, 189, 209, 
227, 153 y 239 pa un total di 
1241 cu un averahe di 206.8. 
Esaki ta haci cu Aruba awor 
tin 2245 punto bon pa un di 4 
lugar. 

Awe diasabra lo tin e buelta 
final unda cu Thashaina y Ka- 
milah lo purba na yega entre 
e prome tres paisnan riba e 
tablero final. Exito na ambos 
bolichero den e Panam Games 
Lima 2019. 

Duo masculino di bowling, 

Jonathan Bremo y Yannick Roos a termina na 
di 15 lugar riba prome dia di competencia 



E prome atletanan di Aru- 
ba a mira accion ayera na 
Lima, Peru unda nos boli- 
cheronan masculino Jona- 
than Bremo y Yannick Roos 
t’e promenan cu a hunga. 
Mester bisa cu Jonathan y 
Yannick a termina na un di 
15 lugar riba e prome dia. 
Pa loke t’e wega, Yannick 
Roos a tira 4 di e 6 wega- 
nan hunga riba 200 cual 
sigur ta un bon prestacion. 
Solamente e wega 6 no ta- 
bata uno fuerte. 

Pa loke ta Jonathan Bre- 
mo su wega esaki no a bay 
manera desea unda un 
wega a bay sublime tiran- 
do un 265. Mester bisa cu 
Jonathan a sinti su ham- 
strings y esaki a afecta su 
wega. 

Jonathan Bremo a tira 
190, 180, 265, 142, 167 y 
149 — puntuacion 1093 pa 
un averahe di 182.2, mien- 
tras Yannick Roos a tira 
205, 221, 204, 225, 195 y 
140 — puntuacion 1190 pa 
un averahe di 198.3. Total 
puntuacion di Aruba taba- 
ta 2283. 

E pais di Puerto Rico ta 
lidera e prome dia cu dia 
2919 punto sigui pa USA 
y Mexico. Awe diasabra e 
weganan ta sigui cu e final- 
nan den doubles. 

Embahador Hulandes, Wiebe de Boer a ricibi 
delegacion di Aruba na su residencia na Lima, Peru 

DIARANSON anochi, na resi- 
dencia di Embahada Hulandes 
na Lima, Peru, Embahador sr. 

Wiebe de Boer den presencia di 
sucesor Arjen Kool a ricibi e del- 
egacion participando n’e Wega- 
nan Panamericano Lima 2019. 

Den su speech cortico, sr. de Boer 
a expresa di ta masha contento 
cu e por a ricibi e delegacion di 
Aruba na su cas, algo sigur hopi 
special mirando e lasonan di Re- 
ino. 

Na mes momento su persona a 
desea nos delegacion hopi exito y 
cu ohala nos por logra triunfa cu 
un medaya pa Aruba. 

Presidente di COA, sr. Roy Me- 
zas tambe a dirigi su mes n’esnan 
presente unda el a gradici Emba- 
hador de Boer p’e caluroso recep- 
cion na su residencia na Lima, 

Peru. 

E delegacion ta sinti nan mes 
sigur honra den un momento asi- 
na special. Nos atletanan lo haci 
nan maximo esfuerzo pa repre- 
senta Reino den forma digno n’e 
Weganan Panamericano aki na 
Lima, Peru 

Por ultimo, Secretario General 
di COA, sra. Nicole Hoevertsz 
a haci entrega di algun regalito 
di Aruba Aloe na Embahador 
de Boer, sra. Judith de Ruiter y 
Gerwin Woudt. Tambe sra. Hoe- 
vertsz a duna un splicacion corti- 
co riba e desaroyo di e Weganan 
Panamericano LIMA 2019 y con 
spectacular e Ceremonia di Ap- 
ertura lo bay ta diabierna. 

Delegacion di Aruba a recibi un caluroso bon-bini 
n'e Weganan Pan Americano Lima 2019 



UN caluroso bon bini n’e Weganan 
Pan Americano Lima 2019, e delega- 
cion di Aruba a recibi durante e Team 
Welcome Ceremony. 

Tabata diaranzon mainta, e delega- 
cion Arubano participando n’e Wega- 
nan Panamericano 2019 a keda ofi- 
cialmente yama bon bini den e Villa 
Panamericano cu e tradicional cer- 
emonia di bandera. 

E ciudad anfitrion Lima y su hendenan 
a ricibi y yama bon bini na henter nos 
delegacion di atleta, coach y dirigen- 
tenan. Presente tambe nos por a mira 
Presidente di COA, sr. Roy Mezas, 
tesorero sr. Edwin Roos y Secretaria 
General di COA, miembro ehecutivo 
na Panam Sports y Comite Olimpico 
Internacional, sra. Nicole Hoevertsz. 
N’e bunita mainta aki a toca e honor 
n’e delegacionnan di Aruba, Argenti- 
na, Guyana y British Virgen Islands 
pa presencia e bunita ceremonia di 
bandera cu a ser prepara p’e organ- 
isadornan. 

Aruba tabata e di dos pais cu a wordo 
yama unda nos atletanan di bowling, 
tiro y taekwondo mas algun miembro 
di delegacion a marcha den e desfile 
cortico. 

Un grupo hoben di Lima, cu a dem- 
ostra un baile nativo di Peru a habri e 
bunita mainta, mientras e bandera di 
Aruba tabata e di dos cu a wordo hisa 
acompaña pa nos tono glorioso Aruba 
Dushi Tera. 

A toca honor n’e Hefe di Mision di 
Aruba, sr. Kenneth Vrolijk pa entrega 
un obsekio di Aruba como recuerdo 
n’e Alcalde di e Villa Panamericano. 

Jay's Tire ta inicia Playoff cu un 
victoria riba Celebrities 



S - 


CAMPEONATO HEINEKEN 
fast pitch di Aruba Softball Bond 
dedica na dos baluarte Jacobo Jan- 
sen y Gilbert “Nando” Maduro a 
continua riba canchanan na Pos 
Chiquito. E cuater ekiponan cu a 
clasifica a inicia cu un page system 
playoff. Jay’s Tire a clasifica num- 
ber 3 a enfrenta Celebrities kend- 
enan a clasifica number 4 den un 
serie di best out of 3. Den e promer 
wega di e serie Jay’s Tire a planta 
un simia di respet ganando Celeb- 
rities mediante knock out. Alberti- 
co Noguera kende a start pa Celeb- 
rities a logra saka solamente 1 out 
permitiendo 13 careda den bom di 
promer inning cual a duna direcion 
di e wega. Boxscore final Jay’s Tire 
20 careda, 12 hit, 2 error y ta laga 6 
coredor na base. Celebrities 5 care- 
da, 6 hit, 3 error y ta laga 3 coredor 
den cirulacion. Mihor bateadornan 


pa Jay’s Tire ta Jason Orman 2-2 
cu un doblete, Sando Geerman 4-2 
cu un doblete y un triple mas 5 rbi, 
Djurwin Croes 2-2, Artoir Herrera 
2-1, Josmar Thiel 2-2 cu 3 careda 


impuha, Egimar Lampe 3-2 in- 
cluyendo un triple mas 2 rbi. Pa 
Celebrities a destaca na bate Ru- 
win Tromp 2-2 cu 2 doblete, Karel 
Arendsz 2-1 cu 1 doblete, Gregory 
Manuel Jr 1-1 y Jowald Croes 2-2. 
Erick Henriquez ta back in town y 
ta seya e victoria riba su nomber 
enrfentando 17bateadortirando 17 
bola, 34 strike bon pa 51 lansamen- 
to. Erick a permiti 5 carteda di cual 
2 ta limpi tras di 6 hit, no ta regala 
base por bola y ta propina 2 strike 
out na bateadornan di Celebrities. 
Albertico Noguera ta resulta pitch- 
er perdedor permitiendo 8 careda, 
4 hit y 4 base por bola. Jose Gomez 
ta drenta releva y ta permiti 12 
careda, 8 hit y ta regala 6 base por 
bola. Asina Jay’s Tire ta pika ariba 
den e serie di 3 wega 1-0. Play Off 
ta continua dialuna, diamars y di- 
aranson awor riba veldnan na Pos 
Chiquito. 

Na Plaza Daniel Leo ta tuma luga dia 27 di Juli 201 9 

Evento final di Aruba Bank 
Good4theNeighborhood Building Entrepreneurs 3 



E participantenan di Good4the- 
Neighborhood Building Entrepre- 
neurs a completa tur e 3 simannan 
di workshop y les y diasabra ta e 
evento final di e proyecto. Durante 
transcurso di e tres ultimo siman- 
nan nan a enfoca pa completa e 
proyecto y traha riba cada rekisi- 
to pa asina nan por presenta nan 
producto final na e comunidad di 
Aruba. 

Participantenan a haya varios pre- 
sentacion di comerciantenan den 
nos comunidad cu a comparti nan 
experiencia y conocemento cu nan. 
Mary-Phil Marugg di Exotic Rent- 
als a presenta e Elevator Pitch. 
Tyson Lopez di Arikok a siña nan 
con pa pone un budget den otro y 
tambe a mustra e participantenan 
e importancia di structuranan di 
gasto y ganashi. Rafeli Croes di 
KVK tambe a haci su presenta- 
cion y tur e teamnan participante 
a pasa den e tramite di habri nan 
propio negoshi. 

Curtney Hart di Bushi Beard a 
duna varios ehempel di packag- 
ing y merchandising. Y por ultimo 
e studiantenan a haci nan “loan 
pitch” na e huradonan cu mester a 
aproba nan peticion pa un financia- 
mento pa asina nan por logra com- 
pleta nan producto. 

Durante e evento final, tur team 
lo tin un pop up stand riba Plaza 
Daniel Leo den Caya G.F. Betico 
Croes. E teamnan lo ta ofreciendo 
nan producto na e pueblo di Aruba 
for di 10:00 di mainta te cu 4:00 di 


atardi. Lo anuncia e ganadonan di 
proyecto di Good4theNeighborhood 
Building Entrepreneurs 3 pa 3:00 
di atardi. 

Un invitacion cordial ta bai pa 


henter e comunidad di Aruba pa 
bin sostene nos participantenan 
di #G4N2019 diasabra awor for di 
nan pop up stand riba Plaza Daniel 
Leo. 

Pueblo scogiendo masalmente pa miho servicio y miho maneho di desperdicio 


Darwin Mathilda a cambia pa 
EcoTech for di 19 aña pasa 



DARWIN Mathilda ta cliente di 
EcoTech pa 19 aña caba y ta con- 
tento di a haci e cambio pa uza nan 
servicio. E1 a bira cliente desde cu 
su yiu homber a nace. Tempo cu 
nan tabata cu e otro compania en- 
carga cu recogemento di desperdi- 
cio domestico, no tur ora nan taba- 
ta ricibi e servicio desea. 

E ta corda ainda con pampers di 
baby tabata acumula hopi den e 
drum e tempo ey y ta cuminsa hole 
stinki. Riba un dia cu e tabata na 
trabou, Darwin Mathilda a mira 
un di e trucknan di EcoTech pasa. 
E1 a tuma e iniciativa di yama nan 
pa haya splicacion di prijs y servi- 
cio. Ey mes el a dicidi cu ta ora pa 
cambia y biba trankil. 

Te cu e dia di awe, Darwin Mathil- 
da ta super satisfecho cu EcoTech. 
Door di su experencia, e ta reco- 
menda tur hende cambia pa un 
compania cu bo por confia riba nan, 
cu nan ta brinda servicio manera 
mester ta. E ta recomenda tur hen- 
de pa app Mr. Bucket na 594-3757 
pa cambia pa EcoTech. 


EcoTech ta existi desde aña 1985 
caba y ta traha 24 ora pa dia, 7 dia 
pa siman pa sirbi nan mas di 6 mil 
clientenan. Cu un ekipo di mas o 
menos 85 trahado, EcoTech ta re- 
sponsabel pa mas di 60% di tur 
sushi di nos isla, di cual e mayoria 
comercial y awo creciendo tur dia 
den clientenan residencial. E com- 
pania ta conoci pa su servicio sin 


igual y su vision innovativo y du- 
radero pa maneha desperdicio riba 
nos isla. Nan plan pa cuminsa ex- 
porta RDF (Refuse Derived Fuel) - 
un combustile alternativo - a haya 
hopi acogida den comunidad, con- 
firmando nan compromiso y deber 
civico cu comunidad pa yega na un 
solucion duradero pa nos medio 
ambiente. 


Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 


www.awemainta.com £F www.facebook.com/awemainta 583-1400 á 583-1444 

Peticion pa yudansa di comunidad 


WILLEMSTAD - Relacioná cu un caso di asesinato 
cu a tuma lugar 2 di april 2015, den un cas na Rio 
Magdalena, Polis ta pidi yudansa di comunidad. 

Riba e dia en cuestion a haña e hómber Frensio Pas- 
cual Sambre, nacé na Córsou, di 90 aña di edad, morto 
den su kamber. 

E hómber vlctima tabata mará riba su cama y su cara 
tabata tapá cu pida paña. Tambe Polis a tuma nota cu 
tur cos den su kamber tabata bentá abou. 


Polis ta pidi cualkier persona cu por tin informacion y/ 
óf a mira, tende of sa algo di e caso aki pa pasa e infor- 
macion pa Polis. 

Por tuma contacto cu Polis via di number di telefón 
866-6192, 917 óf 108 cu t’e number anónimo. 

Yuda Polis p’asina por trece claridad mas pronto cu 
ta posibel den e caso aki. Hunto nos por haci nos pais 
mas sigur. 


Detencion relaciona 
cu maltrato 



WILLEMSTAD- Continuando cu un investiga- 
cion relaciona cu un caso di maltrato, cu a tuma 
lugá dia 12 di juli 2019, na un establesimento den 
área di Otrobanda, polis a detené un hómber. 

Diabierna 26 di juli 2019, alrededor di 07.15or di 
mainta, riba órdo di Ministerio Publico recherche 
a detené e hómber G.A.N.de.F., nasé na Colom- 
bia di 35 aña di edad, como sospechoso den e caso 
ariba menciona. 

A presentá e sospechoso dilanti di un Fiscal Aux- 
iliar, cu a ordená su encarselamento pendiente di 
mas investigacion. 


Detencion 
relaciona cu kiebro 
den cas y menasa 



WILLEMSTRAD - Diabierna 26 di juli 2019, alre- 
dedor di 09.30 or, Polis a detené e hómber sospechoso 
R.J.I. nasé na Córsou di 56 aña di edad, relacioná cu 
dos caso; un kiebro den cas, kometé dia 29 mei 2019 y 
un caso di menasa cu a tuma lugá 2 di juni 2019. 

Detencion di e sospechoso aki, a tuma lugá den área 
di Zuit Popo. 

A presentá e sospechoso dilanti di un Fiscal Auxiliar 
cu a ordená su encarselamento pendiente di mas in- 
vestigacion. 

Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 

Cu dolor na nos curason pero conforme cu 
boluntad di Dios, nos kier anuncia fayecimento di nos 
difunto stima: 



Maria Juliana Justina-Biezen 

Mihor conoci como"Chia" 

^31-01-1926 -125-07-2019 

Acto di entiero lo wordo anuncia despues 



Gradicimento y Invitacion 

Pa medio di esaki famia kier a gradici tur esnan 
cu na un manera of otro a duna nos sosten, 
consuelo y forsa durante e tempo dificil cu 
e fayecimento y entiero di nos defunto stima: 



Antonia Veronica Bergrok-Quandus 

"Toña"of"Toñita" 

Boso muestra di atencion ta di hopi aprecio y un gran 
sosten pa nos. Un danki na un y tur cu a manda carchi y 
a hasi yamada nan telefonico. 

Un danki special ta bay na Dr. Essendaal, Grupo di coro 
di Sta. Anna y Grupo Voice of Jesus, Max Hassell pa nan 
bunita canticanan.Tambe na Aurora Funeral Home pa 
cu su bon servicio y atencion. 

Boso muestra di atenshon tabata un gran Consuelo pa 
nos. 

Na mes momento nos ta invita famia, bisiña-, amigo- y 
conocirnan 

pa compaña nos na 3 Santo Sacrificio di Misa na misa 
diasabra 27 di juli pa 7'or pm, dialuna 29 di juli y 
diaranson 31 di juli pa 6.30 pm na msa Sta Anna na 
Noord. Diaranzon 31 di juli 2019 despues di ultimo misa 
lo tin un Santo Rosario na cas Boegoeroei # 70 pa 
descanso di su alma. 

Boso presencia ta altamente aprecia. 


"Mi ta halsa mi wowonan na e seronan; for di unda mi yudansa 
lo bin? 

Mi yudansa ta bin di Señor cu a crea shelo y tera." 

Danny a lucha e bon lucha, y el a termina su careda y a warda e 

fe". 

Salmo 121:1 yTimoteo4:7. 

Yiu di Richard y Marie Rose Sildora "Ma Claire" Dumfries , nos 
ruman, tata, omo, amigo y ex colega di dr. Horacio Oduber 
Hospital y di Directie Volksgezondheid 
departamento Landslaboratorium y ex Chef Pathologie y ex 
Presidente di ASU a fayece. 



Adolf Denis Dumfries 

mihorconoci como"Danny" 

*04-03-1955-t 22-07-2019 

Yuinan: Danique y Clairyce "Claire" Dumfries 

Ruman homber: Jean y Albertina Dumfries-Dos Ramos 

Natalie, Winston y Juliette; Moises; llidio, Elaijah y Xavi 
Ruman homber: Samuel Dumfries y Winifred Kaarsbaan 

Ohmar-Richard, Risah-Samantha, Pearl Marie-Claire y Romano 
Ruman muhernan: Evelin-Pierre Dumfries, Swinda Dumfries, 

Mildred Lobbrecht-Dumfries 
t Astrid Dumfries y t Marlene Dumfries 
Tanta stimáMelimene Jules 

Ex-esposa: Monique Priem y su mama MaDini Priem 
Mama di su yiunan: Monique Kunz 

Famianan na Aruba, Hulanda, Denemarken, Ha'i'ti, Surnam y Merca: 
Dumfries, Jules, Bijlhout, Beyde, Brice, Paillant, Lobbrecht, Vriesde, 
Tuur, Kensmil, Arnhem, Blokland, Douglas, Searchwell, Milton, 
Hoogdorp-Ashby, Hoogvliets,Tjie-A-Loi, Evans, Marsdin, Woodley, 
Pierre, Forster y Priem. 

Primo y primanan cu lasonan fuerte: 

Dirk, Lucienne, Marc, Junette, Jozef, Gladys y Urmy. 

Amigonan y sosten enorme pa Danny: 

Irving Wanga, Roy Ramadhin, Ramiro Wanga, dr. Johnny Croes, dr. 
Greg Lacle, Buchi Lacle, Gedion Isena y famia, Reuben Craigg y 
famia, Shirley Hoogvliets, SergioTjie-A-Loi, Louis Dorismond, dr. 
Benita Britt-Croes, dr. Joan van Heyningen, Yolanda Lacle, Yamilet & 
Frantzia Alzate, CimeTexeir-Oliveira, Arnold Solognier, Alphonso 
Dania, Jacquelyn y Sheila Franken; Lelicia Tromp, Margareth, Myrna 
y Mayra Orman, Priscilla Lalmahomed, amigonan di Plaza 
Bookshop y Van Dorp y boticanan. 

Famia: Goedhoop, Beeldsnijder, Loefstok, Veldboom, Paesch, 
Gravenstijn,Toppenberg, Phillips-Sluer, Laing. 

Un danki special na: dr. Greg Lacle, dr. Keuters y su ekipo medico 
completo y e enfermeranan di e departamanto Neurologie, Giselle 
Escalona, dr. Hermans, Edmund Harms Foundation, empleadonan 
di Wit Gele Kruis, Los Años Dorados, Stichting de Hoop, Faith and 
HopeTransport,, amigo y guia Richard Brooks, Lisette Ignacio, 
Cecilia Howell, Marciano, WithneyThomson, dr Kenneth Croes y 
tambe e comunidad completo di Evangelische Broedergemeente 
(EBG) y su ex coleganan. 

Nos ta invita tur bisiñanan, amigonan di Dakota y San Barbola, su 
ex- coleganan, amigonan di ASU, Pensionadonan Uni, ex- 
amigonan politico y tur hende cu di un of otro manera a conoce 
Danny, pa ta presente na e acto di despedida y ceremonia di 
entiero. 

Nos kier recorda Danny cu gratitud. 

E oportunidad pa duna condolencia lo ta ariba diabierna 26 di juli 
2019 for di 18.30-21.00 or na Royal Funeral Home, Cumana 44. 

E ceremonia di entiero lo ta ariba diasabra 27 di juli 2019 for di 
13.30-16.00 or na Royal Funeral Home. E sirbishi lo cuminsa di 15.15 
-16.00 or. 

Despues di esaki nos lo hiba nos difunto Danny na su ultimo lugar 
di descanso na Sabana Basora. 

Lo tin un box disponibel pa un bon causa. 

Nos ta disculpa nos cu despues di entiero nos no por ricibi bishita 
di condolencia na cas. 


"Senor lo caba cu morto a semper, TE lo seca lagrima for 
di wowo di tur hende" Isaias 25:8 
A parti for di nos, nos casa, tata, welo, bisawelo: 



ILIBERTO MADURO 

* 03 januari 1930 - +25 juli 2019 
Dia di Condolencia na cas: Macuarima 40, diadomingo 
28 di juli 2019 di 6:00 pm - 8:00 pm. 

Dialuna 29 di juli 2019, na Royal Funeral, di: 7:00 pm - 
9:00 pm 

Acto di entiero lo wordo anuncia despues 


Au^ra 

^ 

"Señor ta mi wardador, mi'ntin falta di nada 
Den cunucu di yerba berde e taponemisosega. 
E tahibami na awatrankil, 
Pamibolbehañaforsa". 

Salmo:23 

Nos ta anuncia fayecimento di: 



Jose Francisco Franken 

^24-07-1948- +23-07-2019 
Nanomber di su: 

Rumannan: Thomasy Lola y famia 

Victoriano y llvia y famia 
Martin y yiunan 
Seferino y Odalis y famia 
Pina y yiunan 
Alex, Mariska y yiunan 
Marco y yiunan 
Glenda, Jean Marc y yiu 

Sobrino y sobrinanan 

Demasfamia: Franken, Farro, Kelly de Cuba, Rodriguez, 
Tans, Kock, Hese, Pontilius, Leest,Tromp, Danja, Ruiz 

Si acaso den nos momento di tristesa nos alubida un 
nomber nos disculpa. 

Ta invita pa e acto di condolecia y despedida cu lo tuma 
lugar diasabra 27 di july 2019 di 9'or pa 11 'or di mainta, 
sigipa cremación cu lo tuma lugar den seno familiar. 

ZVK a reduci lista di 
espera pa MRI-scan 
den 4 siman na sero 

Gradicimento y Invitacion 

Pa medio di esaki famia kier a gradisi tur esnan cu na un 
of otro manera a duna nos sosten, 
consuelo I palabranan di forsa durante e tempo difisil cu 
e fayesimento Y entiero di nos difunto stima: 



Sra.Tomasa (Toma) Kelly-Lopez 

Danki tambe na e servicio hopi amable di e trahadornan 
di Aurora Funeral Home. 

Alabes nos kier a invita tur famia, bisiña, amigonan I tur 
conocirnan pa 2 Santo Scrificio di 
Misa, na Misa Santa Anna na Noord, 

Diasabra juli 26 pa 7:00 pm 
Diadomingo 27 di juli 2019 pa 6:00 pm 


KRALENDIJK. — Oficina di Cuido Médico BES (ZVK) a eliminá e lista 
di espera pa MRI-scan na Bonaire den 4 siman. Tabatin 120 asegurado 
riba e lista debi cu e scan na Aruba a daña. Pa un solucion temporal, ZVK 
a asercá Cllnica Iberoamérica na Baranquilla, Colombia. 

Na cuminsamentu di juni ultimo, e lista pa MRI-scan na Bonaire a aumen- 
tá te na 120 asegurado. A evaluá un tést pa transporte médico pa Cllnica 
Iberoamérica positivamente. Seguidamente den e di tres siman di juni a 
cuminsá baha e retraso cu 1 pa 2 buelo pa siman. 

30 ORA INCLUYENDO HOTÉL CONFORTABEL 

Aseguradonan a reaccioná positivamente y ta experienciá e biahe médico 
como bon cuido, sigur y confortabel. 

E biahe médico pa bay y bin bék ta dura aproximadamente 30 ora (salida 
9 or di mainta, regresá 2:30 di atardi e siguiente dia). E estadia ta den un 
hotél banda di Clinica Iberoamérica. 

P’e buelonan ZVK ta charter avionnan di Sarpa cu tin un capasidad di 20 
pa 22 pasahero. 

E buelo ta dura alrededor di 1 ora y 40 minut. Sarpa tin un enfermera 
abordo y tambe tin un trahador di ZVK pa guia práctico. 


Aufora 

*?a*i0iei£ ‘Çjfoftte & fénemtávuf 

The smile on my face 
doesn't mean 
my life is perfect. 

It means I appreciate 
what I have 
and what 
GOD 

has blessed me with. 

Afayecena Bogota Colombia: 



Milangelo XavierTromp 

^05-08-1970 - +18-07-2019 


Acto di entiero lo wordo anuncia despues. 


E MRI-scan ta cuminsá directamente despues di yegada na hotél. Ta guia 
aseguradonan pa y for di e clinica. 

Aseguradonan por warda den tur trankilidad den kamber di hotél óf den 
lóbby. Tin television y wifi disponibel y aseguradonan ta ricibl desayuno, 
almuerso y cena. 

CALIDAD CONSOLIDÁ, 

GASTO REDUCI 

Den 2019 ZVK a haña e 
tarea pa revisá gastonan di 
forma critico, manteniendo 
e calidad di cuido y camin- 
da por mehorá esaki. E so- 
lucion cu a haña pa asegu- 
radonan di Bonaire pa cu 
MRI-scan, a resultá di ta 
di bon calidad y hasta ta 
costa ménos. ZVK ta satis- 
fecho cu esaki. 

4« FPNM 


Tk. á - 1 


Fundacion Pa Nos Muchanan tin e tristo deber di 
anuncia fayecimento di: 

Sr. Adolf Denis Dumfries 

Na bida, ruman di Miembro di Directiva di FPNM 
Sra. Swinda Dumfries 

Den nomber di Directiva y Personal di FPNM nos mas 
sincero condolencia na henterfamia. 

AWEMainta 


Diasabra, 27 juli 2019 



E unico corant GRATIS 



Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 


LiKe nos riba facebooK 


Keda “up to date” y liKe nos riba facebooK 
www.facebooK.com/awemainta 




Subi riba nos website 

www.awemainta.com 


AWEMainta completamente 

DIGITAL 



















